CELEX: C2005/006/10
Language: et
Date: 2005-01-08 00:00:00
Title: Euroopa Kohtu (esimene koda) 18. novembri 2004. aasta otsus kohtuasjas C-284/02 (Bundesarbeitsgericht'i eelotsusetaotlus): Land Brandenburg versus Ursula Sass (Sotsiaalpoliitika — Mees- ja naistöötajad — EÜ artikkel 141 — Võrdne tasustamine — Direktiiv 76/207/EMÜ — Võrdne kohtlemine — Rasedus- ja sünnituspuhkus — Edutamine kõrgemale palgaastmele — Endise Saksa Demokraatliku Vabariigi õiguse alusel antud rasedus- ja sünnituspuhkuse täies mahus mittearvestamine)

8.1.2005   
            
            
               ET
            
            
               Euroopa Liidu Teataja
            
            
               C 6/6
            
         
      EUROOPA KOHTU
   
   (esimene koda)
   18. novembri 2004. aasta otsus
   kohtuasjas C-284/02 (Bundesarbeitsgericht'i eelotsusetaotlus): Land Brandenburg versus Ursula Sass (1)
   
   (Sotsiaalpoliitika - Mees- ja naistöötajad - EÜ artikkel 141 - Võrdne tasustamine - Direktiiv 76/207/EMÜ - Võrdne kohtlemine - Rasedus- ja sünnituspuhkus - Edutamine kõrgemale palgaastmele - Endise Saksa Demokraatliku Vabariigi õiguse alusel antud rasedus- ja sünnituspuhkuse täies mahus mittearvestamine)
   (2005/C 6/10)
   Kohtumenetluse keel: saksa
   Kohtuasjas C-284/02: Land Brandenburg versus Ursula Sass, mille esemeks on EÜ artikli 234 alusel esitatud eelotsusetaotlus, mille esitas Bundesarbeitsgericht (Saksamaa) 21. märtsi 2002. aasta otsusega, mis jõudis Euroopa Kohtusse 2. augustil 2002, on Euroopa Kohus (esimene koda), koosseisus: koja esimees P. Jann ja kohtunikud A. Rosas (ettekandja), R. Silva de Lapuerta, K. Lenaerts ja S. von Bahr; kohtujurist L. A. Geelhoed, kohtusekretär vanemametnik F. Contet, 18. novembril 2004 teinud otsuse, mille resolutiivosa on järgmine:
   Nõukogu 9. veebruari 1976. aasta direktiiviga 76/207 meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega on vastuolus see, kui kollektiivleping nagu Bundes-Angestelltentarifvertrag-Ost (Ida-Saksamaa avaliku sektori lepinguliste töötajate kollektiivleping) välistab nõutava tööperioodi sisse arvestamisest sellise osa endise Saksa Demokraatliku Vabariigi õiguse alusel võetud naistöötaja sünnituspuhkusest, mis ületab nimetatud kollektiivlepingus viidatud Saksamaa Liitvabariigi õigusega ettenähtud kaitseperioodi tingimusel, et mõlema puhkuse eesmärgid ja otstarve vastavad nimetatud direktiivi artikli 2 lõikes 3 sätestatud naiste kaitse eesmärgile seoses raseduse ja sünnitusega. Siseriiklikul kohtul tuleb kontrollida, kas need tingimused on täidetud.
   
      (1)  EÜT C 261, 26.10.2002.